Важно е да отбележим, че закъсненията или отменянето на пътувания се случват изключително рядко. Въпреки това понякога фериботната компания няма как да избегне подобна ситуация (напр. в случай на техническа неизправност на плавателния съд).
Ако нещо такова се случи, ние ще ви уведомим незабавно и ще ви помогнем да намерите най-добрия алтернативен маршрут, отговарящ на нуждите и плановете ви. В случай че промяната в разписанието на ферибота е настъпила непосредствено преди пътуването, е възможно да получите известие директно от фериботния оператор (чрез имейл или текстово съобщение), без последващо уведомление от наша страна.
Разбираме, че подобни ситуации са доста стресови, особено ако има риск да изпуснете друг ферибот, на който трябва да се прекачите, или да имате проблеми с мястото и датите за настаняване, и ще направим всичко необходимо да намерим най-удобното решение.
В случай че плаването ви бъде отменено по вина на фериботната компания:
Ако фериботният оператор ви уведоми за отмененото пътуване не по-малко от седмица преди датата на заминаване, тогава можем да проверим какви са възможностите за възстановяване на цялата сума за билета/билетите.
Ако не са ви уведомили преди заминаването, трябва да ви осигурят алтернативен начин да пристигнете до крайната точка, без да доплащате каквото и да било. Ако няма налична алтернатива за пътуване, можем да отправим иск за възстановяване на цялата сума за билета/билетите ви.
Моля, имайте предвид, че Ferryhopper е дистрибутор на билети и не носи отговорност за закъснения, отменени плавания или допълнителни разходи, възникнали при гореспосочените условия. Всички искове за възстановяване на суми се подават чрез нас и ние осъществяваме комуникацията между клиента и фериботния оператор. Въпреки това, крайното решение за възстановяването на сумата е на фериботната компания.